“เงินบาท” เปิดอ่อนค่า 36.65 บ. หลัง “บอนด์ยีลด์” ปรับตัวขึ้น หนุนดอลล์แข็ง
ภาวะตลาดเงินบาทเปิด 36.65 บ. แนวโน้มอ่อนค่า หลัง “บอนด์ยีลด์” ปรับตัวขึ้น หนุนดอลลาร์แข็งค่า
ภาวะตลาดเงินบาท เปิด 36.65 บ. แนวโน้มอ่อนค่า หลัง “บอนด์ยีลด์” ปรับตัวขึ้น หนุนดอลลาร์แข็งค่า
1 ก.ย. 2565

นักบริหารเงินจากธนาคารกรุงศรีอยุธยา เปิดเผยว่า เงินบาทเปิดตลาดเช้านี้อยู่ที่ระดับ 36.65 บาท/ดอลลาร์ อ่อนค่าจากเย็นวานที่ปิดตลาดที่ระดับ 36.46 บาท/ดอลลาร์
โดยเช้านี้เงินบาทยังคงปรับตัวอ่อนค่า เป็นผลจากที่อัตราผลตอบแทนพันธบัตรรัฐบาลสหรัฐปรับตัวสูงขึ้น ซึ่งเป็นตัวหนุนให้ดอลลาร์สหรัฐแข็งค่าเมื่อเทียบกับสกุลเงินอื่น นอกจากนี้ ยังเป็นปัจจัยเดิมที่ตลาดคงคาดว่าธนาคารกลางสหรัฐ (เฟด) จะเร่งปรับขึ้นดอกเบี้ยเพื่อควบคุมเงินเฟ้อ
“บาทเช้านี้ยังอ่อนค่าต่อ เป็นการอ่อนค่าสุดในรอบ 5 สัปดาห์ จากที่บอนด์ยีลด์สหรัฐเมื่อคืนนี้ ปรับตัวเพิ่มขึ้นทำให้หนุนดอลลาร์” นักบริหารเงิน ระบุ
ทั้งนี้นักบริหารเงิน คาดว่า วันนี้เงินบาทจะเคลื่อนไหวในกรอบ 36.60 – 36.75 บาท/ดอลลาร์ โดยคืนนี้ต้องติดตามการรายงานข้อมูลเศรษฐกิจสำคัญของสหรัฐ ทั้งจำนวนผู้ขอรับสวัสดิการว่างงานรายสัปดาห์ และดัชนีภาคการผลิตเดือนส.ค.